CELEX: 62012TN0402
Language: hu
Date: 2012-09-06 00:00:00
Title: T-402/12. sz. ügy: 2012. szeptember 6-án benyújtott kereset — Schlyter kontra Bizottság

10.11.2012   
            
            
               HU
            
            
               Az Európai Unió Hivatalos Lapja
            
            
               C 343/17
            
         2012. szeptember 6-án benyújtott kereset — Schlyter kontra Bizottság
   (T-402/12. sz. ügy)
   2012/C 343/30
   Az eljárás nyelve: angol
   
      Felek
   
   
      Felperes: Carl Schlyter (Linköping, Svédország) (képviselők: O. Brouwer és S. Schubert ügyvédek)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a Francia Köztársaság által a 98/34/EK irányelv (1) alapján tett, a nanorészecske méretű anyagokra vonatkozó éves nyilatkozat tartalmáról és benyújtásának feltételeiről szóló 2011/673/f. sz. bejelentésre válaszul adott bizottsági véleményhez és észrevételekhez való teljes vagy részleges hozzáférést megtagadó európai bizottsági határozatot;
            
         
               —
            
            
               a Törvényszék eljárási szabályzatának 87. cikke alapján az Európai Bizottságot kötelezze a felperes költségeinek viselésére, ideértve a beavatkozók költségeit is.
            
         
      Jogalapok és fontosabb érvek
   
   Keresete alátámasztása érdekében a felperes három jogalapra hivatkozik.
   
               1.
            
            
               Az első jogalap az 1049/2001/EK rendelet (2) 4. cikke (2) bekezdésének harmadik francia bekezdését és az 1367/2006/EK rendelet (3) 6. cikkének (1) bekezdését érintő téves jogalkalmazáson, nyilvánvaló értékelési hibákon és hiányos indokoláson alapul, mivel
               
                           —
                        
                        
                           a 98/34/EK irányelv szerinti eljárás nem tartozik az 1049/2001/EK rendelet 4. cikke (2) bekezdésének harmadik francia bekezdésében szereplő, a közzététel általános elve alóli kivétel alá;
                        
                     
                           —
                        
                        
                           a Bizottság tévesen alkalmazta az 1049/2001/EK rendelet 4. cikke (2) bekezdésének harmadik francia bekezdését és az 1367/2006/EK rendelet 6. cikkének (1) bekezdését annak megállapításakor, hogy a kért dokumentumok közzététele különösen és ténylegesen sértené a Bizottság érdekét a 98/34/EK irányelv szerinti eljárásban.
                        
                     
         
               2.
            
            
               A második jogalap az 1049/2001/EK rendelet 4. cikke (2) bekezdésének harmadik francia bekezdésében és az 1367/2006/EK rendelet 6. cikkének (1) bekezdésében előírt, a nyomós közérdek vizsgálatának alkalmazását érintő téves jogalkalmazáson, nyilvánvaló értékelési hibákon és hiányos indokoláson alapul, mivel
               
                           —
                        
                        
                           ebben az esetben az 1367/2006/EK rendelet 6. cikkének (1) bekezdése megerősíti a nyomós közérdeket. A vitatott határozat nem veszi figyelembe a nyomós közérdeket a kért dokumentum közzététele tekintetében, és a fent említett két jogi rendelkezés alkalmazása tekintetében téves jogalkalmazást, nyilvánvaló értékelési hibákat és hiányos indokolást tartalmaz.
                        
                     
         
               3.
            
            
               A harmadik jogalap az 1049/2001/EK rendelet 4. cikke (6) bekezdésének alkalmazását érintő téves jogalkalmazáson, nyilvánvaló értékelési hibákon és hiányos indokoláson alapul, mivel
               
                           —
                        
                        
                           a vitatott határozat nem tartalmaz semmilyen indokolást, és nyilvánvaló értékelési hibában szenved, amennyiben az 1049/2001/EK rendelet 4. cikkének (6) bekezdése alapján nem biztosít részleges hozzáférést.
                        
                     
         
      (1)  A műszaki szabványok és szabályok terén történő információszolgáltatási eljárás megállapításáról szóló, 1998. június 22-i 98/34/EK európai parlamenti és tanácsi irányelv (HL L 204., 37. o.; magyar nyelvű különkiadás 13. fejezet, 20. kötet, 337. o.).
   
      (2)  Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (HL L 145., 43. o.; magyar nyelvű különkiadás1. fejezet, 3. kötet, 331. o.).
   
      (3)  A környezeti ügyekben az információhoz való hozzáférésről, a nyilvánosságnak a döntéshozatalban történő részvételéről és az igazságszolgáltatáshoz való jog biztosításáról szóló Aarhusi Egyezmény rendelkezéseinek a közösségi intézményekre és szervekre való alkalmazásáról szóló, 2006. szeptember 6-i 1367/2006/EK európai parlamenti és tanácsi rendelet (HL L 264., 13. o.).